**Tisztelt Gazdasági Szereplő!**

Budapest Főváros Főpolgármesteri Hivatal által lefolytatásra kerülő **„Városháza épületében lévő automata tolóajtók karbantartása és javítása 2024-2025. években”** tárgyú beszerzési eljárásban az alábbi ajánlatkéréssel fordulok Önhöz:

1. **Az ajánlatkérő és kapcsolattartójának neve, címe, elérhetőségei:**

**Budapest Főváros Főpolgármesteri Hivatal**

Hivatalüzemeltetési és Intézményfejlesztési Főosztály

Képviselő: Szabó Nándor főosztályvezető

1052 Budapest, Városház utca 9-11.

Telefon: +361 327-1749

Fax: +36-1-327-1966

**Kapcsolattartó:**

Beke Zsolt

Budapest Főváros Főpolgármesteri Hivatal

Hivatalüzemeltetési és Intézményfejlesztési Főosztály

Telefon: +36-1-327-1449

Email: [beke.zsolt@budapest.hu](mailto:beke.zsolt@budapest.hu)

1. **Beszerzés tárgya és mennyisége:**

Tárgyi beszerzési eljárás során Nyertes Ajánlattevő feladata Budapest Főváros Főpolgármesteri Hivatal, mint Ajánlatkérő számára 6 db automata tolóajtó karbantartása és javítása a szerződéstervezetben és a műszaki leírásban foglaltak szerint. Megrendelő kötelezettséget vállal arra, hogy a megrendelések összege nem lesz kevesebb a szerződéstervezetben meghatározott keretösszeg 70 %-ánál.

Az eljárás során nincs lehetőség részajánlattételre.

**3. Kizáró okok:**

Ajánlattevőkkel szemben nem állhatnak fenn a közbeszerzésekről szóló 2015. évi CXLIII. törvény (Kbt.) 62. § (1) bekezdés a)-e), h), k), és n) pontjaiban, valamint a 63. § (1) bekezdés a) és c) pontjaiban meghatározott kizáró okok, melyek fennállása esetén ajánlat nem nyújtható be, valamint ajánlattevő az eljárásból kizárható.

Felhívjuk Gazdasági Szereplők figyelmét, hogy Ajánlatkérő a fenti kizáró okok fennállását ellenőrzi.

**4. Teljesítés határideje:**

A szerződés a Szerződő Felek általi kölcsönös aláírás napján, de leghamarabb 2024. január 1-én lép hatályba – ha az aláírások nem ugyanazon a napon történnek, a hatálybalépés időpontja a legutolsó aláírás napja – és határozott, 2025. december 31. napjáig terjedő időtartamra, illetve ezen határozott időtartamon belül legfeljebb a rendelkezésre álló szerződéses keretösszeg eléréséig jön létre. Amennyiben a Megrendelőnek az éven túli kötelezettségvállalásra a költségvetési felhatalmazás rendelkezésére áll, úgy a szerződés időbeli hatálya - legkésőbb Megrendelőnek a szerződés lejárta előtt 30 nappal a Vállalkozó részére kézbesített egyoldalú írásbeli nyilatkozatával – a tájékoztatásban rögzített határidőig, de legfeljebb 2026. június 30-ig terjedő időtartamra meghosszabbodhat a szerződéstervezetben foglaltak szerint.

**5. A teljesítés helye:**

Budapest Főváros Főpolgármesteri Hivatal épülete, 1052 Budapest, Városház utca 9-11.

**6. A pénzügyi ellenszolgáltatás teljesítésének feltételei:**

A pénzügyi fedezet Ajánlatkérő (Megrendelő) rendelkezésére áll. Ajánlatkérő előleget nem fizet, a szabályszerűen kiállított számla kézhezvételétől számított 30 napon belül az ellenszolgáltatást átutalással teljesíti. A részletes feltételeket a mellékelt szerződéstervezet tartalmazza.

A részletes fizetési feltételeket a szerződéstervezet tartalmazza.

**7. Ajánlatok elbírálásának szempontja:**

Az ajánlatok értékelési szempontja **legjobb ár-érték arányt megjelenítő szempontok szerint történik, melyek** az alábbiak:

|  |  |  |
| --- | --- | --- |
|  | **Értékelési részszempontok** | **Súlyszám** |
| 1. részszempont | Karbantartási szolgáltatás átalánydíja  **nettó HUF/negyedév** | 60 |
| 2. részszempont | Eseti javítási szolgáltatás díja  **nettó HUF/óra** | 30 |
| 3. részszempont | Vállalt késedelmi kötbér napi mértéke forintban  **nettó HUF/munkanap**  **(minimum 5000 HUF)** | 10 |

Részszempontonként adható pontszám: 1 – 10, ahol az 1 pont a legrosszabb, a 10 pont a legjobb érték. Az Ajánlatkérő törtek esetén a pontszámokat két tizedes jegyre kerekíti a matematika szabályai szerint.

1. **részszempont: Karbantartási szolgáltatás átalánydíja (nettó HUF/negyedév)**
2. ***A bírálati részszempont tartalma:*** Budapest Főváros Főpolgármesteri Hivatalban található 6 db automata tolóajtó teljes körű rendszeres karbantartási szolgáltatása kapcsán az ajánlati adatlapon megajánlott negyedéves nettó átalánydíj.
3. ***Mértékegység***: HUF
4. ***Megajánlható számtartomány:*** Pozitív egész számok.
5. ***Értékelési módszer:*** Ezen bírálati részszempont esetén a legalacsonyabb érték a legkedvezőbb, az ajánlatkérő a legalacsonyabb negyedéves átalánydíjra a maximális pontot (10 pont) adja, a többi ajánlat tartalmi elemére pedig a legkedvezőbb tartalmi elemhez viszonyítva Ajánlatkérő fordítottan arányosan számolja ki a pontszámokat.
6. ***A pontszám kiszámítása az alábbi képlet alapján történik:***



ahol:

**TPlegjobb:** az eljárásban megajánlott legalacsonyabb negyedéves átalánydíj

**TPvizsgált:** az értékelt ajánlatban megajánlott negyedéves átalánydíj

1. **részszempont: Eseti javítási szolgáltatási óradíj (nettó HUF/óra)**
2. **A bírálati részszempont tartalma:** Budapest Főváros Főpolgármesteri Hivatalban található 6 db automata tolóajtó **eseti** javítási munkáinak ajánlati adatlapon megajánlott nettó óradíja.
3. ***Mértékegység***: HUF
4. ***Megajánlható számtartomány:*** Pozitív egész számok.
5. ***Értékelési módszer:*** Ezen bírálati részszempont esetén a legalacsonyabb érték a legkedvezőbb, az ajánlatkérő a legalacsonyabb óradíjra a maximális pontot (10 pont) adja, a többi ajánlat tartalmi elemére pedig a legkedvezőbb tartalmi elemhez viszonyítva Ajánlatkérő fordítottan arányosan számolja ki a pontszámokat.
6. ***A pontszám kiszámítása az alábbi képlet alapján történik:***



ahol:

**TPlegjobb:** az eljárásban megajánlott legalacsonyabb óradíj

**TPvizsgált:** az értékelt ajánlatban megajánlott óradíj

1. **részszempont: Vállalt késedelmi kötbér napi mértéke forintban (nettó HUF/munkanap)**
   1. ***A bírálati részszempont tartalma*:** A vállalt késedelmi kötbér ajánlati adatlapon megajánlott - késedelemmel érintett munkanapokra vonatkozó - mértéke forintban.
   2. ***Mértékegység*:** HUF
   3. ***Megajánlható számtartomány*:** Pozitív egész számok
   4. ***Értékelési módszer*:** Ezen bírálati részszempont esetén a legmagasabb érték a legkedvezőbb, az ajánlatkérő a legmagasabb mértékű vállalt kötbérre a maximális pontot (10 pont) adja, a többi ajánlat tartalmi elemére pedig a legkedvezőbb tartalmi elemhez viszonyítva egyenesen arányosan számolja ki a pontszámokat:
   5. ***A pontszám kiszámítása az alábbi képlet alapján történik***:



ahol:

**TPlegjobb:** az eljárásban megajánlott legmagasabb mértékű vállalt késedelmi kötbér

**TPvizsgált:** az értékelt ajánlatban megajánlott késedelmi kötbér

* 1. Ajánlatkérő tájékoztatja Tisztelt Gazdasági Szereplőket, hogy **Ajánlatkérő nettó 20.000 HUF/munkanapban határozza meg a legkedvezőbb szintet, melyre és az annál kedvezőbb vállalásokra egyaránt az értékelési ponthatár felső határával azonos számú pontot ad és a képletbe is ezen érték (20.000 HUF/munkanap) kerül behelyettesítésre.**
  2. ***Ajánlatkérő tájékoztatja Tisztelt Gazdasági Szereplőket, hogy Ajánlatkérő nettó 5*.000,- HUF/munkanap *összegben határozza meg a késedelmi kötbér legkedvezőtlenebb szintjét melynél alacsonyabb mértékű késedelmi kötbérre vonatkozó megajánlás esetén az ajánlat érvénytelen.***

**9. Helyszíni bejárás:**

Ajánlatkérő helyszíni bejárást nem tart.

**10. Ajánlattételi határidő:**

**2023. október 10. 10:00 óra**

**11. Ajánlati kötöttség:**

Az ajánlati kötöttség időtartama az ajánlattételi határidő lejártától számított 45 napig tart, amely Ajánlatkérő ajánlati kötöttség kiterjesztésére vonatkozó tájékoztatása esetén egy alkalommal 20 nappal meghosszabbítható. Az ajánlati kötöttség beálltával az ajánlat nem módosítható.

**12. Ajánlat benyújtásának címe:**

Az ajánlatot elektronikus kell benyújtani az ajánlattételi határidő lejártáig a következő e-mail címre: [beke.zsolt@budapest.hu](mailto:beke.zsolt@budapest.hu) . **Az ajánlat akkor tekinthető benyújtottnak, ha az ajánlattételi határidő lejártáig a tárgyi e-mailcímre megérkezett!**

Az ajánlatot a cégjegyzésre jogosult/ak cégszerű aláírásával, nem szerkeszthető .pdf formátumban kell benyújtani!

**13. Eredményről szóló tájékoztató tervezett időpontja:**

**2023. november 10.**

**14. Alkalmassági követelmények:**

|  |  |
| --- | --- |
| **Alkalmassági követelmény igazolási módja:**  Ajánlattevőnek nyilatkoznia kell a szerződés teljesítésébe bevonni kívánt, az előírt szerelési jogosultsággal rendelkező szakemberről, valamint csatolnia szükséges a nyilatkozatban megjelölt szakember oklevelének másolatát és a szakember saját kézzel aláírt rendelkezésre állásról szóló nyilatkozatát. | **Alkalmassági minimumkövetelmény:**  Ajánlattevő alkalmatlan, ha nem rendelkezik olyan, a teljesítésben részt vevő szakemberrel, aki rendelkezik érvényes, a G-U Magyarország Kft. által kibocsátott az econoMaster típusú automata tolóajtók szerelésére jogosító oklevéllel. |

**15. Az ajánlathoz csatolandó dokumentumok:**

Az ajánlat részeként be kell csatolni:

* jelen ajánlatkérés melléklete szerinti, **kitöltött ajánlati adatlapot**, cégszerűen aláírva;
* a cégjegyzésre jogosult **aláírási címpéldányának vagy a 2006. évi V. törvénynek megfelelő aláírás-mintájának másolatát**, **meghatalmazott útján történő képviselet esetén** a cégjegyzésre jogosult aláírási címpéldánya, vagy aláírás-mintája mellett a meghatalmazott képviseleti jogosultságát igazoló, **meghatalmazást** (egyéni vállalkozó esetében Ajánlatkérő elfogadja bármely olyan dokumentum egyszerű másolatának csatolását, amely alkalmas arra, hogy Ajánlatkérő az egyéni vállalkozó aláírásképéről meggyőződhessen),
* jelen ajánlatkérés melléklete szerinti, az előírt szerelési jogosultsággal rendelkező, teljesítésben részt vevő szakember bevonásáról szóló cégszerűen aláírt nyilatkozatot,
* a teljesítésben részt vevő szakember a G-U Magyarország Kft. által kibocsátott az econoMaster típusú automata tolóajtók szerelésére jogosító oklevelének egyszerű másolatát,
* jelen ajánlatkérés melléklete szerinti, az előírt szerelési jogosultsággal rendelkező, a teljesítésben részt vevő szakember saját kezűleg aláírt rendelkezésre állási nyilatkozatát.

**16. Kiegészítő tájékoztatás kérése:**

Felhívjuk Gazdasági Szereplő figyelmét, hogy az ajánlatkérésben és annak mellékleteiként csatolt dokumentumokban foglaltakkal kapcsolatban az ajánlattételi határidő lejárta előtt ésszerű határidőben – de legfeljebb az ajánlattételi határidőt megelőző 48 óráig – írásban elektronikus úton a [beke.zsolt@budapest.hu](mailto:beke.zsolt@budapest.hu) e-mail címen kiegészítő tájékoztatást kérhet Ajánlatkérőtől.

**17. Az ajánlat lehetséges érvénytelenségi okai:**

Felhívjuk T. Gazdasági Szereplők figyelmét, hogy az ajánlat az alábbi okokból lehet érvénytelen:

a) az ajánlattételi határidő lejártát követően nyújtották be,

b) hiánypótlást, felvilágosítást követően sem, vagy nem megfelelően tartalmazza az ajánlatkérésben előírt dokumentumokat,

c) ajánlattevő kizáró okok hatálya alatt áll,

d) az ajánlattevő nem felel meg az előírt alkalmassági minimumkövetelménynek

e) ajánlattevő ajánlata nem felel meg az ajánlatkérésben foglaltaknak

f) ajánlattevő ajánlata nem felel meg a műszaki leírásban foglaltaknak.

**18. Az eljárás eredménytelenségének lehetséges okai:**

Felhívjuk T. Gazdasági Szereplők figyelmét, hogy a beszerzési eljárás az alábbi okokból lehet eredménytelen:

a) az ajánlattételi határidő lejártáig nem nyújtottak be ajánlatot,

b) az ajánlattevők egyike sem felel meg az ajánlatkérésben foglalt feltételeknek, azaz csak érvénytelen ajánlatot nyújtottak be,

c) Ajánlatkérő rendelkezésre álló anyagi fedezetének mértékére tekintettel egyik ajánlattevő sem tett megfelelő ajánlatot,

d) Ajánlatkérő a szerződés megkötésére vagy teljesítésére képtelenné vált,

e) az ajánlattevők nem tartják fenn, vagy visszavonták ajánlatukat, továbbá, ha a meghosszabbított ajánlati kötöttség ideje is lejárt,

f) az ajánlati árak mindegyike eléri a közbeszerzési értékhatárt.

**19. Egyéb információk:**

Az ajánlat összeállításának és benyújtásának költségét az ajánlattevő viseli.

Gazdasági Szereplő az ajánlata benyújtásával az ajánlatkérés mellékletét képező szerződéstervezetet elfogadja.

Ajánlatkérő fenntartja a jogot, hogy indokolási kötelezettség nélkül bármikor elállhat a beszerzéstől, szerződéskötéstől.

Ahol az ajánlatkérő a beszerzési eljárás során valamely dokumentum benyújtását írja elő, a dokumentum − ha jogszabály eltérően nem rendelkezik − egyszerű másolatban is benyújtható.

*Budapest, 2023. „ „*

Tisztelettel:

Szabó Nándor  
főosztályvezető

mellékletek:

1. Ajánlati adatlap
2. Műszaki leírás
3. Szerződéstervezet
4. Nyilatkozat a teljesítésben részt vevő szakember bevonásáról (alkalmassági követelmény igazolása)
5. Nyilatkozat a teljesítésben részt vevő szakember rendelkezésre állásáról
6. Tájékoztató a beszerzésekkel kapcsolatos adatkezelésről